कन्या राशि चक्र में एक कन्या का प्रतिनिधित्व करती है इसलिए इसे सभी राशियों में से सुंदर राशि माना जाता है। इस राशि का स्वामी बुध है और यह पृथ्वी तत्व की राशि है। इस राशि के जातक छोटी-छोटी बातों को लेकर राई का पहाड़ बनाने वाले होते हैं। स्वभाव से ये परिपूर्णतावादी (परफ़ेक्शनिस्ट), नकचड़े, आलोचक एवं रूढ़िवादी विचार के होते हैं। ये अपनी भावनाओं को दबाकर रखते हैं। यदि इस राशि के जातक किसी बात को मन में ठान लें तो उसे ये बड़ी ख़ूबसूरती से अंजाम देते हैं।